او دیلده، سؤزلرین کؤکونو آراشدیریب، آتالار سؤزلری توپلاییب، یازیر! ۱۱ اوشاق آتاسی اوْلان حسن بَی هادی، بیر آتا اولاراق، دونیادا یاشایانلار اۆچون، ده‌یرلی سؤزلری و اؤز تجروبه‌لرینی بیر آتا کیمی پایلاشیر و گلجک نسیل‌لره چوخ ده‌یرلی سؤزلر یادگار قویماقدا دیر. فلسفه اوزره اوزمان اوْلان حسن بَی هادی، «فلسفه سوروشماقلا باشلانیر» دئیه، یاشامدا اوزلشدیگی سورغولارا بیر آتا کیمی اؤز جاوابلارینی آچیقلاییر و تورک دونیاسینا اؤز ده‌یرلی دوشونجه‌لرینی سونماقدا دیر. او هئچ زامان اؤز دوشونجه‌سینی سول دوشونجه‌لرینه قاپساتمادان، شرق، ایسلام، و باتی فلسفه‌لرینی دوشونرک، آذربایجان فلسفه‌سینی آتالار سؤزلرینده و سؤز کؤکنلرینده آراشدیرماقدا دیر. حسن بَی هادی، تورک دیلینده چئشیتلی قونولاردا آراشدیرماقدا دیر: گئجه-گوندوز تانیمادان، ده‌یرلی چالیشمالارینین آردینی توتان حسن بَی هادی‌نین بۇ گونکو اوماجی سؤزلرین کؤکونو بولماق، و آذربایجانی‌لارین و تورکلرین آتالار سؤزلرینی توپلاماق و یئنی‌لشدیرمک دیر.